Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 969

f) Épületgépészeti szerkezetek. 4.053. Az építménynek tervezésekor figyelembe kell venni a telephelyvizsgálatok alapján várható környezeti hatásokat. Az építményeknek meg kell felelniük a radioaktív anyagok tulajdonságaiból és a biológiai védelem szükségességébõl adódó igényeknek. 4.054. A nukleáris létesítményekkel összefüggõ építmények és épületszerkezetek építészeti mûszaki tervezését olyan tervezõ szervezet végezheti, melynek alkalmassága az érintett tervezési szakterületre érvényes szervezetminõsítéssel elõzetesen igazolt és a tevékenység végzésére jogosult. 4.055. Az alapozások tervezésénél figyelembe kell venni a telephelykutatásból és a geológiai vizsgálatokból levezethetõ összefüggéseket. Az ezekbõl nyerhetõ információnak tartalmaznia kell a talaj dinamikai tulajdonságait, és rá kell mutatnia a talaj megfolyásának bármilyen lehetõségére. 4.056. Az építészeti tervezéskor figyelembe kell venni, és számolni kell azzal a lehetõséggel, hogy a telephely alatt (mint például alagutakban, alagsori helyiségekben, gödrökben és árkokban) természetes eredetû, robbanékony gázok és gõzök fordulhatnak elõ. 4.057. Ahol ez szükséges, rendszereket, rendszerelemeket kell használni megfelelõ mintavételezési lehetõségekkel annak érdekében, hogy az építészeti szerkezetek tömörsége igazolható legyen, vagy pedig a létezõ szivárgások összességükben számszerûsíthetõk legyenek. 4.058. Biztosítani kell a rendszeres ellenõrzés lehetõségét a természetes vizek okozta elárasztás elleni védõmûvek esetén. Az ellenõrzésnek ki kell terjednie az eróziós és a szerkezeti anyagokat érintõ degradációs folyamatokra. 4.5. RENDSZERELEMEK MINÕSÍTÉSE 4.059. Minõsítési eljárást kell kidolgozni annak igazolására, hogy minden biztonsági rendszer, rendszerelem teljesíti az elvárt funkciót teljes élettartama alatt a tervekben meghatározott normál üzemi állapotban és – funkciótól függõen – a tervezési üzemzavari körülmények között. A minõsítési eljárást ki kell terjeszteni azokra a nem biztonsági rendszerelemekre, melyek meghibásodása megakadályozhatja valamely biztonsági funkció teljesítését. 4.060. Meg kell határozni a rendszerek és rendszerelemek azon körét, melyek a baleset kezelésénél, következményeinek enyhítésénél szerepet játszanak. Ezek minõsítési eljárását a baleset során feltételezhetõ legszélsõségesebb körülményekre kell kidolgozni és végrehajtani. 4.061. A biztonsági rendszereknél, rendszerelemeknél minõsítési eljárással és/vagy más módon kell biztosítani, hogy létezzenek megfelelõ elõírások a rendszerek, rendszerelemek élettartama során – a gyártásból, az ellenõrzésbõl, a felülvizsgálatból, üzemeltetésbõl és karbantartásból származó – adatok gyûjtésére és felhasználására annak érdekében, hogy bármely, biztonságot érintõ feltételezés mindvégig igazolható legyen a rendszer, rendszerelem alkalmazása során. 4.062. A rendszerelemek minõsítését három módszerrel: teszteléssel, elemzéssel és az üzemeltetési tapasztalat felhasználásával, illetve ezek kombinációjával lehet elvégezni. A módszerek kiválasztásánál – ahol ez lehetséges – a tesztelést kell elõnyben részesíteni. 4.063. A minõsítési eljárás kiválasztásánál figyelembe kell venni a rendszerelem késõbbi beépítési helyének barátságos vagy barátságtalan üzemi környezetét. 4.064. A minõsítési eljárás alapján meg kell határozni azokat a normál üzemi állapotban levõ és tervezési üzemzavari környezeti feltételeket, melyek fenntartása esetén a minõsítés érvényessége fennmarad. 4.065. A rendszerelem minõsítési program követelmény szintjeinek megállapításakor a biztonsági osztályba sorolás és a beépítési helyen várható környezeti paraméterek barátságos jellege mellett a rendszerelem anyagainak a környezeti paraméterek változásával szembeni érzékenységét is figyelembe kell venni. 4.6. KARBANTARTÁS, FELÜLVIZSGÁLAT ÉS ELLENÕRZÉS, CIKLUSIDÕK 4.066. A tervezés során biztosítani kell a lehetõséget minden biztonsági rendszer, rendszerelem idõszakos felülvizsgálatára, a szerkezeti épség, tömörség megállapítására, funkciópróbájuk, anyagvizsgálati programjuk végrehajtására a sugárzás hatásának, a szerkezeti anyagok öregedésének meghatározása és mûködõképességük, funkcióellátási képességük teljességének ellenõrzése céljából. 4.067. A tervezés során lehetõséget kell biztosítani annak ellenõrzésére, hogy nincsenek a rendszer, rendszerelem mûködõképességét, teljes értékû funkcióellátását megakadályozó, elfogadhatatlan hibák, illetve nem rosszabbodtak tulajdonságaik a különbözõ igénybevételek hatására. 4.068. A biztonsági rendszerek, rendszerelemek funkciópróbájának ciklusidejét, felülvizsgálatának gyakoriságát, lefolytatásának követelményeit, karbantartásának módozatát és feltételeit a tervezés során úgy kell meghatározni, hogy összhangban legyen a biztonsági rendszer, rendszerelem tervezési elveivel, konstrukciójával, biztonsági funkciójával és osztályba sorolásával. 4.069. A biztonsági rendszerek, rendszerelemek funkciópróbájának ciklusidejét elemzéssel kell alátámasztani. Az elemzés elvégzésekor figyelembe kell venni a funkció teljes körû ellátásának biztonságát, a rendszer, rendszerelem többletterhelésébõl adódó kockázatot, illetve elhasználódást, az alkalmazott karbantartási módozatot, a biztonsági osztályát, valamint az alkalmazott speciális tervezési megoldásokat (pl. redundancia, fizikai elválasztás). 4.070. Az elemzés során figyelembe kell venni a rendszerelem karbantartásával elérhetõ megbízhatóságnövekedés és a karbantartás alatti üzemképtelenség miatti kockázatok egyensúlyát. 4.071. Az atomerõmûvet és biztonsági rendszereit, rendszerelemeit olyan módon kell tervezni, kialakítani, hogy a felülvizsgálat, ellenõrzés, karbantartás, módosítás, esetleges javítás és csere elvégzése a lehetõ legegyszerûbben elvégezhetõ legyen. Külön figyelmet kell fordítani az olyan rendszerekre, rendszerelemekre, amelyek elhelyezésébõl (pl. sugárzó térben) adódóan többlet kockázati tényezõk lehetségesek. 4.072. Biztosítani kell az egyes rendszerekkel, rendszerelemekkel szemben támasztott megbízhatósági követelmények súlyának megfelelõen a biztonsági rendszerek, rendszerelemek üzem közbeni vagy az erõmû élete során rendszeres idõszakonkénti mûszeres ellenõrzését és felülvizsgálatát. Amennyiben ez nem biztosítható, akkor vagy további tervezési intézkedések szükségesek a hiányosság ellensúlyozására és igazolni kell, hogy a megfelelõen hosszú ideig tartó mûködés fenntartható. 4.073. Biztosítani kell minden biztonsági rendszer, rendszerelem üzem közbeni ellenõrzését a teljes rendszer vagy adott rendszerelem mûködõképességének és a biztonsági funkció ellátásának bizonyítására. Ahol a teljes funkciópróba nem oldható meg, ott a funkció teljesülésének igazolására más, egyenértékû módszert kell kidolgozni. Az ellenõrzést úgy kell szervezni, illetve végrehajtani, hogy minden biztonsági funkció az üzemeltetés feltételeit és korlátjait tartalmazó dokumentum által meghatározott követelményeknek megfelelõen rendelkezésre álljon az ellenõrzési tevékenység elõkészítése, végrehajtása és értékelése során is. 4.074. Azokon a területeken, ahol az atomerõmû tervezése során figyelembe vett anyagjellemzõk és paraméterek különbözõ körülmények hatására megváltozhatnak, ott biztosítani kell ezen jellemzõk és paraméterek rendszeres ellenõrzését. Meg kell határozni a megfelelõségi értékeket, és megfelelõ beavatkozási tervvel kell rendelkezni a megfelelõségi értékektõl való eltérés esetén. 4.7. ÉLETTARTAM 4.075. A tervezésnél figyelembe kell venni az öregedési folyamatokat, beleértve korróziót, eróziót, a méretek változását, a fáradást, a környezet kémiai és fizikai hatásait. A rendszerek és rendszerelemek eredeti állapotának és az öregedés mértékének meghatározásánál figyelembe kell venni a lehetséges bizonytalanságokat. 4.076. Még a tervezés idõszakában kell elemezni, értékelni és meghatározni a biztonsági osztályba sorolt rendszerek, rendszerelemek megengedhetõ élettartamát, különös tekintettel azokra, amelyek cseréje a megítélés szerint nehezen vagy gyakorlatilag nem megvalósítható. Meg kell határozni azokat a korlátokat és feltételeket, melyeken belül a biztonsági rendszer, rendszerelem teljeskörûen mûködõképes, funkcióját teljeskörûen el tudja látni, és ez alapján megfelelõ korlátot kell érvényesíteni az ilyen rendszerek, rendszerelemek megengedhetõ üzemeltetési idõtartamára. 4.077. Egyértelmû mûködési mutatókat, teljesítendõ kritériumokat kell megfogalmazni az ilyen rendszerek, rendszerelemek elhasználódási, illetve üzemben tarthatósági feltételeinek és idejének meghatározásához. 4.078. A biztonsági osztályba sorolt rendszerekre, rendszerelemekre ki kell dolgozni az öregedéskezelési program tervezõi elõírásait. A program terjedjen ki az alábbiakra:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes